NBFC लाइसेंस लेने या फिर छोटी कंपनियों के अधिग्रहण का रास्ता अपना रहा फिनटेक सेक्टर
Big fintech companies trying to get into the loan business, लोन बिजनेस में आने का प्रयास कर रहीं बड़ी फिनटेक कंपनियां
कस्टमर्स को डिजिटल फाइनेंशियल सर्विसेज मुहैया कराने वाली फिनटेक कंपनियां अब लोन बिजनेस में उतर रही हैं। इसके लिए ऐसी नॉन बैंकिंग फाइनेंशियल कंपनी (NBFC) के लाइसेंस के लिए आरबीआई के पास आवेदन करना शुरू कर दिया है। कुछ फिनटेक कंपनियां छोटी NBFC का अधिग्रहण करके लोन सेक्टर में पैठ बढ़ाने की कोशिश कर रही हैं।
दरअसल, रिजर्व बैंक ने सितंबर 2022 में डिजिटल लोन संबंधी नियम सख्त कर दिए थे। इसके अलावा फर्स्ट लॉस डिफॉल्ट गारंटी (FLDG) मॉडल पर भी पाबंदी लगा दी थी। इसके बाद फिनटेक कंपनियों द्वारा एनबीएफसी लाइसेंस लेने में तेजी देखी जा रही है।
बिजनेस सर्विस कंपनी एक्सपेरियन के मुताबिक, भारत का डिजिटल लोन मार्केट 2022 में 22.30 लाख करोड़ रुपए का था। इस साल ये बढ़कर 28.90 लाख करोड़ रुपए का होने का अनुमान है।
हाल की गतिविधियां दे रहीं संकेत
94 लोन एप पर पाबंदी
लोन ने चुका पाने वाले कई कर्जदारों के आत्महत्या के बाद सरकार ने कई लोन एप पर रोक लगा दी। सितंबर, 2022 के बाद सरकार ने गूगल प्ले और प्ले स्टोर पर उपलब्ध 232 से ज्यादा चीनी लिंक वाले एप बैन कर दिए। इनमें से 94 लोन बांटने वाले एप हैं। इनका बिजनेस भी एनबीएफसी को मिलेगा।